Plautilla Nelli

**Plautilla Nelli** (1524–1588) oli italialainen nunna ja taidemaalari. Hänen suurikokoisissa öljymaalauksissaan on vaikutteita Fra Bartolomeolta. Myös Girolamo Savonarolan mystisismi ja opetukset vaikuttivat Nellin maalauksiin. Nelli maalasi muun muassa monumentaalikokoisen maalauksen viimeisestä tuomiosta.

Plautilla Nelli on yksi harvoja Giorgio Vasarin *Taiteilijaelämäkerroissaan* mainitsemia naistaiteilijoita. Vasarin mukaan Nellin maalauksia oli Firenzen hienoston taloissa niin paljon, ettei niitä kaikkia voi mainita. Nellin sanotaan olleen ensimmäinen naispuolinen taidemaalari renessanssin Firenzessä.

## Luostarin maalaustyöpaja

Vuonna 1538 varakkaan kauppiasperheen 14-vuotias tytär Nelli meni dominikaanien luostariin, joka oli omistettu Katariina Sienalaiselle.
Uskonnollisten maalausten maalaaminen oli luostarissa tapa välttää joutilaisuutta. Luostari sijaitsi Pyhän Markuksen torin varrella Firenzessä rakennuksessa, joka on myöhemmin purettu.

Plautilla Nelli oli yhteydessä aikansa tunnettuihin maalareihin ja hän peri dominikaani Fra Bartolomeon piirustuksia. Bartolomeon ohella muita häneen vaikuttaneita taiteilijoita olivat Pietro Perugino ja Andrea del Sarto. Nelli ei kuitenkaan voinut varsinaisesti opiskella tai olla oppipoikana. Vasarin mukaan Nelli olisi yltänyt ihmeellisiin suorituksiin, jos olisi voinut opiskella kuten miespuoliset taidemaalarit.

Nelli toimi luostarissa taiteellisen työpajan johtajana. Pyhien kuvien luomista pidettiin jokapäiväisenä työnä, joka toimi hartaudenharjoituksena. Nunnien maalaustyössä arvostettiin dominikaanisten perinteiden vaalimista, käytännössä jonkinasteista konservatiivisuutta taidemaun suhteen.

Luostarissa tehtävät maalaukset vastasivat myös kysyntään, joten nunnat maalasivat sarjoina suosituimpia aiheita, kuten profiilikuvia dominikaanisista pyhimyksistä. Nelli maalasi useita kuvia luostarin nimikkopyhimyksestä Katariina Sienalaisesta. Maalausten myynti oli luostarille tärkeää siksikin, että 1566 alkaen luostari ei voinut enää ottaa vastaan lahjoituksia luostarin ulkopuolelta.

## ''Viimeinen ehtoollinen'' -maalaus ja sen restaurointi

Vasarin maininta Plautilla Nellistä johti *Advancing Women Artists* -nimisen järjestön perustamisen. Yhdistys on organisoinut Nellin ja muiden sivuun jääneiden naistaiteilijoiden teosten restaurointia ja tiedon tarjoamista historian naispuolisista taiteilijoista. Ensimmäisiä projekteja oli Nellin *Viimeisen ehtoollisen* entisöinti. Vuonna 2019 valmistunut ja joukkorahoituksella toteutettu restaurointi kesti neljä vuotta.

Nellin *Viimeinen ehtoollinen* on ainoa tunnettu tämän kokoluokan maalaus tästä aiheesta naismaalarilta. Sitä pidetään myös sommittelullisesti kunnianhimoisena. Anatomian opiskelu oli naisilta kielletty, ja 13 mieshahmon kuvaaminen luonnollisessa koossa oli perinteiden vastaista. Näin tärkeät aiheet varattiin muutenkin uransa huipulla oleville miesmaalareille.


Plautilla Nelli, Lamentation with Saints - XVI century, San Marco Museum.jpg|*Kristuksen sureminen*
Saint Catherine Receives the Stigmata.jpg|*Katariina Sienalainen saa stigmat*
Saint Dominic Receives the Rosary.jpg|* Pyhä Dominicus vastaanottaa rukousnauhan*
Pained Madonna.png|*Mater Dolorosa*
St. Catherine of Siena painted by Plautilla Nelli.jpg|*Katariina Sienalainen*
Annunciation painted by Plautilla Nelli.jpg|*Marian ilmestys* (Annunziata-aihe).
Plautilla nelli, santa caterina da siena o de' ricci (siena, san domenico).jpg|Katariina Sienalainen.
Bust of a Young Woman by Plautilla Nelli.jpg|*Nuoren naisen muotokuva*, piirustus.
Head of a Youth by Plautilla Nelli.jpg|*Nuorukaisen kasvokuva*, piirustus.
Kneeling Male Figure by Plautilla Nelli.jpg|*Polvistuva miesfiguuri*, piirustus.


## Lähteet

## Aiheesta muualla
*